Драги студенти,

Молим вас да сви који сте освојили 26 поена или више на графичком раду **пријавите испит** уколико планирате излазити на сљедећи рок.

Сви који долазе, такође, **нека понесу индексе** ради потписа и уписа оцјене.

**Формат испита је 2-3 максимално А4** листа осмишњена и графички прецизна који презентују ваш графички рад.

Неопходни подаци на листу су:

* основни подаци у горњем десном углу: /font: Calibri 10/ ваше име и број индекса, школска година, назив предмета /Архитектонско пројектовање 5 – зграде за образовање/, и назив и локација вртића.
* текстуално образложење вашег рада, приступа проблему, локацији /укратко, неколико најважнијих реченица – ”5” ☺/
* дијаграм просторног концепта куће
* 1 фотографија макете
* ОСНОВА приземља са партерним рјешењем
* Пресјек, колаж, фасада

Обратите пажњу на квалитет информација и прилога. Вратите се и погледајте примјере о којима смо разговарали, прегледајте и прочитајте нешто од стручних магазина, и не заборавите коментаре и сугестије које сте чули у току семестра и на самој одбрани графичког.

Ово је прилика да освојите неколико више поена и поправите оцјену (минималан број поена који морате освојити је 6, како бисмо вам у овом термину уписали оцјену).